Hidden Disabilities Sunflower

Hidden Disabilities Sunflower () ezkutuko desgaitasunak dituzten pertsonei leku publikoetan nabigatzen eta laguntza aurkitzen laguntzeko sortutako ikurra eta izen bereko erakunde britainiarra da.

 Historia 
Ekimena 2016an sortu zuten Londres-Gatwick aireportuak eta ongintzazko hainbat erakundek. 2019ko apirilean, London North Eastern Railway ikurra aitortu zuen lehen tren konpainia bihurtu zen. 2020ko uztailean, britainiar tren-konpainia guztiek ekilore estanpatua daukan lokarri berdea aitortu zuten bidaiariek laguntza gehiago behar dutela eta maskara eramatetik salbuetsita egon daitezkeela langileei jakinarazteko baliabide gisa.

Ameriketako Estatu Batuetako aireportu batzuek ere aitortzen dute ekilorearen ikurra, Tulsako aireportuak eta Erdialdeko Illinoisko aireportuak barne. Espainian, Málaga-Costa del Sol aireportuan erabiltzen da.

 Ikurren banaketa 
Ekilore estanpatua duten lokarriak eta txapak doan lor daitezke parte hartzen duten erakundeetan edo zuzenean eros daitezke Hidden Disabilities Sunflower erakundearen webgunean. Erakundeak kritikatu du beren produktuak kostu handiz saltzea, Amazon eta eBay webguneetan barne.

 Kritika 
COVID-19 pandemian, kezkak agertu ziren desgaitasunik gabeko pertsonek ekilorearen ikurra erabiltzen zituztelako maskararik ez eramateko. Hidden Disabilities Sunflower erakundeak ere halako erabilera kritikatu zuen, ezkutuko desgaitasun mota bat (diagnostikatua edo ez) dutela uste duten pertsonek bakarrik lokarria erabili behar dutela esanez.

 Erreferentziak 

 Kanpo estekak 

Kategoria:Desgaitasunetarako erakundeak
Kategoria:Erresuma Batuko erakundeak
Kategoria:Ikurrak